
Р Е Ш Е Н И Е  № ПН 4 П / 2026 г.
ЗА ПРЕКРАТЯВАНЕ НА ПРОЦЕДУРА ПО ЧЛ. 8 ОТ НАРЕДБА ЗА УСЛОВИЯТА И РЕДА ЗА
ИЗВЪРШВАНЕ НА ЕКОЛОГИЧНО ОЦЕНКА НА ПЛАНОВЕ И ПРОГРАМИ

Днес,09.04.2026г., долуподписаната инж. Зорница Йоткова, Директор на Регионална инспекция по околната среда и водите – Плевен (РИОСВ – Плевен), като взех предвид следното:
І. Процедурата по чл. 8, ал. 1 от Наредба за условията и реда за извършване на екологична оценка на планове и програми (Наредбата за ЕО, приета с ПМС №139/2004г., обн. ДВ бр.57/2004г. и вс. изм. и доп.) и по чл. 10, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/2007г., обн., ДВ, бр. 73/2007 г., и вс. изм. и доп.) по уведомяване за изготвяне на план / програма: ,,Частично изменение на общ устройствен план (ОУП) на община Угърчин в обхвата на ПИ с идентификатор 43325.9.348, местността „Калник“, землище на с. Лесидрен, община Угърчин, е започнала с внасяне на уведомление с вх. № АО-6401/18.12.2025г., съгласно изискванията на чл.8, ал.1 от Наредбата за ЕО, с възложител: Община Угърчин, представлявана от Станимир Петков - Кмет. 
С планът се предвижда промяна на вида на територията в обхвата на ПИ с идентификатор 43325.9.348, местността „Калник“, землище на с. Лесидрен, община Угърчин от „Земеделска територия – нива“ във „Вилна устройствена зона с отреждане Ов1“.
ІІ. На основание чл.7а, ал.3 от Наредбата за ЕО, уведомлението е изпратено в Басейнова дирекция „Дунавски район“ – гр. Плевен за изготвяне на становище по чл. 155, ал. 1, т. 23 от Закона за водите, относно допустимостта на плана спрямо режимите определени в утвърдените планове за управление на речните басейни и планове за управление на риска от наводнения.
Съгласно мотивирано становище на Басейнова дирекция „Дунавски район“ – гр. Плевен с изх.№ПУ-01-50(1)/30.01.2026г., планът е недопустим, тъй като:
Язовир „Сопот“ е публична държавна собственост, включен под №38 в списъка на комплексните и значими язовири от Приложение 1 към чл.13, ал.1, т.1 от Закова за водите (ЗВ). Съгласно разпоредбите на чл.13, ал.1, т.1 от ЗВ, публична държавна собственост са комплексните и значимите язовири съгласно Приложение 1, включително водохранилищата им до най – високо водно ниво, прилежащите им съоръжения и събирателните им деривации. В съответствие с разпоредбите на §1, ал.1, т.26 от Допълнителните разпоредби на ЗВ се регламентира определение за принадлежащи земи на водохранилища, а именно: „принадлежащи земи на водохранилища“ са земите, които се заливат при най – високо водно ниво но водохранилището, определено за преливане на водно количество с оразмерителна обезпеченост. Съгласно писмо на „Напоителни системи“ ЕАД, клон Среден Дунав, за язовир „Сопот“ най – високото водно ниво е на кота 365,50 отговаряща на кота преливник 365,00 и максимална преливна височина 0,50 метра. Съответно всички терени около язовирното езеро, които са под ниво 365,50 попадат в прилежащите земи на язовир „Сопот“. Най – южната част на ПИ с идентификатор 43325.9.348 е на хоризонтал 360 м., т.е. частично попада в прилежащите земи на водохранилището на язовир „Сопот“. 
Съответно реализирането на плана противоречи на чл.13, ал.1, т.1 от ЗВ.
Използването на водите и водните обекти се осъществява при условията и по реда на Глава трета от ЗВ, в т.ч. при не нарушаване на обществените интереси и придобитите права (съгласно чл.49 от ЗВ). 
Върху водохранилището на язовир „Сопот“, съответно и върху част от ПИ с идентификатор 43325.9.348, има придобито от „Напоителни системи“ ЕАД право на ползване с цел водовземане за напояване, на основание Разрешително №003032/11.06.2003г., приведено в съответствие със ЗВ с Решение №2/02.01.2019г. на Министъра на околната среда и водите, продължено и изменено с Решение №7/10.01.2019г., с краен срок на действие – 11.06.2028г.
Съответно реализирането на плана нарушава вече придобити права и е в разрез с разпоредбите на чл.49 от ЗВ.
Разпоредбата на чл.134, т.3 от ЗВ забранява строителството на стопански и жилищни постройки в крайбрежните заливаеми ивици и принадлежащите земи на водохранилища. В §1, ал.1, т.26 от Допълнителните разпоредби към ЗВ е разяснено, че „принадлежащи земи на водохранилища“ са земите, които се заливат при най – високо водно ниво на водохранилището, определено за преливане на водно количество с оразмерителна обезпеченост.
Съответно реализирането на плана нарушава разпоредбите на чл.134, т.3 от ЗВ.

На основание чл. 7а, ал.3 във връзка с ал.2 и ал.4 от Наредбата за условията и реда за извършване на екологична оценка на планове и програми (ЕО), чл.90, ал.1 от Закона за опазване на околната среда, чл.36, ал.2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС), и изложените фактически основания от Раздел ІІ от настоящото решение,

Р Е Ш И Х:

[bookmark: _GoBack]ПРЕКРАТЯВАМ процедурата по чл. 8 от Наредбата за ЕО, и съвместената процедура по чл. 31 от Закона за биологичното разнообразие и по Наредбата за ОС, с възложител: Община Угърчин, представлявана от Станимир Петков - Кмет.
Прекратяването на процедурата за ,,Частично изменение на общ устройствен план (ОУП) на община Угърчин в обхвата на ПИ с идентификатор 43325.9.348, местността „Калник“, землище на с. Лесидрен, община Угърчин се основава на недопустимост спрямо действащи административни актове – в нарушение на разпоредбите на чл.13, ал.1, т.1, чл.49 и чл.134, т.3 от Закона за водите.

Решението може да бъде обжалвано в 14-дневен срок от съобщаването му пред Административен съд - Ловеч или пред министъра на околната среда и водите по реда на Административнопроцесуалния кодекс.
						
С уважение, 

гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

